МБОУ « Белозерьевская СОШ»

 *Татар теленнән ачык дәрес.*

***Тема: Баш һәм юл «Щ», «щ» хәрефләре.***

 *1а сыйныф*

Башкарды

башлангыч сыйныф укытучысы

Абдуллова Альфия Няимовна

 Белозерье авылы, 2019ел

**Максат: -**беренче сыйныф укучысының хәтерендә баш һәм юл “Щ” ,”щ” хәрефләренең күрмә - хәрәкәт образын формалаштыру, аны алгоритм буенча һәм аскы, өске тоташтырулы хәрефләр белән язарга өйрәтү;

- укучыларда аналитик – синтетик фикерләү эшчәнлеге, фонематик ишетү,сүздәге өйрәнелә торган авазны аны чагылдыра торган хәрефкә күчерү, язылган сүзне тикшерү, бирелгән формаларны сурәтләгәндә балаларда гомуми график осталык күнекмәләре үстерү;

- сөйләм эшчәнлегенең төре буларак язуга уңай мөнәсәбәт һәм тотрыклы танып – белү мотивы тәрбияләү.

- Щ, щ хәрефләрен язарга өйрәнү күнекмәләре формалаштыру:

*танып-белү УУЭ:*

-башка хәрефләр белән тоташтыру;
-проблемалы ситуацияләрдән чыгу юлларын табу..

*Коммуникатив УУЭ:*

- укучыларның парларда эшләве;
- бергәләп планлаштыру.
- үзең белгәнне башкаларга җиткерү һәм аларны аңлау.

*Регулятив УУЭ:*

– үзеңнең эшчәнлекне эш барышында һәм эш нәтиҗәсе аша контрольгә алу

*Шәхси УУЭ:*

- үзеңнең һәм башкалар эшчәнлеген бәяли белүе.

**Материал:**  презентация, эш дәфтәрләре ,анимацион плакат язу хәрефләре белән, хәреф элементлары.

**Предметара бәйләнеш**: русс теле, әйләнә-тирә, математика

**Дәрес барышы.**

**1.Оештырып җибәрү.**

**2.Эшчәнлеккә мотивация.**

***«Дәрескә психологик халәт тудыру”***
- Матур итеп бастык, артка борылып карадык, бүген бездә кунаклар,әйдәгез алар белән исәнләшик. Хәзер безнең татар теле дәресе. Без кунакларга ярты ел эчендә нәрсәләргә өйрәнгәнебезне, ничек эшләгәнебезне күрсәтик.
Бер-беребезгә елмаеп яхшы кәеф,тырышлык һәм уңышлар телик. Үзегезнең елмаюларыгызны миңа да бүләк итегез. Рәхмәт. Уңышлар сезгә!

**3. Актуальләштерү**.

Дөрес итеп утырыгыз, дәфтәрләрнең авышлыгын тикшереп алыйк, ручкаларны дөрес тотыйк.

1.Сүзлек диктанты: чиләк, чыпчык, хәзинә, хезмәт,җыр, аш**, щи.(2 слайд)**

* ни өчен ахыргы сүзне язмадыгыз? -өйрәнмәдек.
* Бу сүзне әйтеп карыйк. Сүз башында нинди аваз ишетелә?
* Нинди төс белән билгелибез*?( Зәңгәр төс белән)*
* Ә бу аваз нинди хәреф белән билгеләнер икән?
* Димәк бүген безнең дәреснең темасы нинди булыр инде?
* “Щ” хәрефен язарга өйрәнү.

2.[ Щ] авазы кергән сүзләр уйлату.

3.[ Щ] авазына характеристика бирү.

(*Бу аваз рус теленнән кергән сүзләрдә генэ кулланыла*).

**4.Яңа материал .**

1.Өйрәнелә торган хәрефне искә төшерү.

 -Бу хәрефнең алфавиттагы күршеләрен әйтегез әле. (парларда киңәшеп алыгыз)

 -**ш** һәм **ъ** билгесе.

 2.Укучыларның хәтерендә әлеге хәрефнең күрмә образын формалаштыру:

**(слайд3)**

а). “щ” хәрефенең баш һәм юл басма, баш һәм юл язма формаларын күреп кабул итүне формалаштыру; (Рәсемле хәрефләр.)
б). Укучылар хәрефне үзләре хәреф элементларыннан җыеп карыйлар;
(конвертлардан элементлар алып парларда төзиләр)
в). Хәрефне төзүгә юнәлдерелгән биремнең дөреслеген “Ачкыч” ярдәмендә тикшерү;
г). Укучыларның игътибарын дәфтәр битенең өске өлештә уң почмакта сурәтләнгән “щ” хәрефенә, аның элементларына юнәлтү, укучыларга хәреф составына кергән элементларны хәреф белән тоташтырырга тәкъдим итү.
3.Укучыларның хәтерендә хәрефнең күрмә- хәрәкәтле образын формалаштыру **(слайд 4, 5)**
а). Экранда “щ” хәрефенең язылыш үрнәген тулысынча һәм кыскача аңлату;
б). Бу хәрефне санап язу технологиясен аңлату һәм язып күрсәтү;
в). “щ” хәрефен санап дәфтәрләргә язуны имитацияләү процессында кул мускулларында киеренкелек һәм йомшару халәтен ритмик чиратлаштыруга күнекмәләр ;
г). Укучыларның, алгоритм буенча, хәрефтә бер-бер артлы тоташып китә торган хәрәкәт элементларына нигезләнеп, “щ” хәрефе язылышын имитацияләве. *( һавада язып карау)*

**5. Физкультминутка.**

**Карагыз**

Менә минем уң кулым,                             *(уң кулларын күрсәтәләр,*

Менә минем сул кулым,                             *сул кулларын күрсәтәләр)*

Менә идән, менә түшәм,                             *(өскә-аска карыйлар,*

Менә шулай зур үсәм.                                 *аяк очларына күтәреләләр)*

**6**. Язганда дөрес утыру һәм дөрес утыру кагыйдәсен хәрефне бер юл язганчы бозмау.

**7.** Укучыларның дәфтәрләрендә алгоритм буенча “щ” хәрефенең хәрәкәт элементларын һәм хәрефнең үзен язуы.

**8.Материалны ныгыту.**

1. Балалар! Мин сезгә бер шигырь әйтәм, тыңлагыз әле**(слайд 6).**

 **Р. Миңнуллин “Щи»**

Безнең өйдә бүген бәйрәм!

Кунакка дәшәм сине.

Авыз итәргә әнием

Пешергән тәмле щине.

2.Рәсем буенча әңгәмә.

-Щига нәрсә салалар?

- Слайдтан текстны укыту**.(слайд7)**

- Диалог төзү**.(слайд 8, 9)**

 3. **“Кем күбрәк”** уены. Класста **щ** авазы кергән предметларны күбрәк әйткән укучы билгеләнә.

**( Щи, борщ, щётка, плащ)**

 4. **Дәреслек белән эш.**

-         щи сүзенә иҗек-аваз анализы ясагыз әле.

-         щётка сүзен кертеп җөмләләр уйлагыз.

-         Таблицадагы кушылмаларны хор белән укыйк.

-         щ авазы кергән нинди сүзләр бар? Кем укып күрсәтә?

-        Хәзер сез карап барыгыз, мин дөрес итеп укып күрсәтәм.(таныш булмаган сүзләр аңлатыла).

 **9.**Әйдәгез, хәзер инде без яза алмаган сүзне языйк инде.(**щи**)

**10. Дәресне йомгаклау.**

 **Рефлексия.
 -**Без бүген нәрсәләр эшләдек?

 -Сезгә дәрес ошадымы? Йөзләрегез белән күрсәтегез.Әгәр дә ошаса – елмаегыз, ошамаса ачуланыгыз.

 -Сезгә дәрестә нәрсә ошады? Нәрсә сезгә авыр тоелды?

 -Алган белемебез тормышта кирәк булырмы?